Amcu nog onseker oor Sibanye-Lonmin-samesmelting | Maroela Media
Joseph Mathunjwa, president van die Association of Mineworkers and Construction Union (Amcu), het Dinsdag gesê sy vakbond het nog nie besluit of hy by die hofaansoek gaan aansluit om Sibanye-Stillwater se samesmelting met Lonmin Plc tersyde te stel nie.
Die Groter Lonmin-gemeenskap (GLC) het die konstitusionele hof verlede maand genader en doen aansoek om verlof tot appèl om Sibanye se aanskaffing van die platinummynmaatskappy Lonmin, ter waarde van R5,2 miljard, tersyde te stel.
Die GLC is 'n niewinsgewende organisasie wat verskeie gemeenskappe van Rustenburg verteenwoordig, soos Marikana, Mooinooi, Majakeng, Tornado, Nkaneng en Bapo ba Mogale.
Die organisasie wil hê die hof moet verklaar dat artikel 17, wanneer dit met artikel 13 (a) van die Mededingingswet gelees word, ongrondwetlik is en dat die samesmelting van Sibanye en Lonmin dus onreëlmatig is. GLC voer aan die samesmelting is goedgekeur sonder dat die departement van minerale hulpbronne 'n spesiale arbeidsplan oor 'n groot samesmelting goedgekeur het.
Amcu se appèlaansoek teen die samesmelting is in Mei deur die mededingings-appèlhof van die hand gewys en die Mededingingstribunaal se beslissing van 21 November 2018 bekragtig om Sibanye se aanbod goed te keur.
Mathunjwa het Dinsdag in Sandton aan verslaggewers gesê Amcu ondersteun die gemeenskap se inisiatief, maar die vakbond se nasionale uitvoerende komitee het nog nie 'n besluit gemaak of hy finansieel 'n bydrae gaan lewer tot die hofsaak nie. "Ons sal enige poging ondersteun om ons minerale terug te bring en gemeenskappe te bevoordeel. Ons het egter nog nie besluit of ons aan ons prokureurs opdrag moet gee om 'n stawende verklaring in te dien nie."
Amcu se NUK sal na verwagting binne die volgende week 'n besluit hieroor neem.
Mathunjwa het gesê die vakbond het sy eis van R12 500 in 2012 in die platinumbedryf verhoog en eis nou R17 000 vir intreewerkers. Dit moet binne drie jaar behaal word.
Hy het gesê Amcu se jongste bygewerkte eise sluit, onder andere, 'n basiese salarisverhoging in van R1 500 per jaar in vir kategorie A en B-werkers oor 'n driejaarooreenkoms, 10% vir kategorie C en D-werkers oor dieselfde periode met 'n behuisingstoelaag van R1 000.
Amplats bied tans 'n basiese salarisverhoging van R1 000 vir jaar een, R800 vir jaar twee en drie aan graad A en B-werkers, en 5,5% vir elk van die drie jaar aan werkers in kategorie C en D.
Implats bied 'n verhoging van R800 per jaar aan vir elk van die drie jaar vir kategorie A en B, en 'n 5%-verhoging vir kategorie C met 'n verhoging van R100 vir die leefstyltoelaag.
Sibanye RPM bied R700 as 'n basiese salarisverhoging vir kategorie A en B-werkers vir jaar een en twee, en R800 vir jaar drie. Hulle bied 4,3% aan vir kategorie C en D-werkers vir elke van die drie jaar.
By Lonmin bied Sibanye 'n verhoging van R300 vir jaar een, R350 vir jaar twee en R400 vir jaar drie.
Daar le tawwe tye voor vir almal in die land maar veral vir die unies want ons ekonomie is nou besig om teen 'n al hoe vinniger tempo sy alie te sien,en dis juis as gevolg van die ekonomiese beleid van ons wonderlike kommunistiese ANC regering en al hulle wonderlike planne en die onnosele onmoontlike ekonomies naiewe eise wat die unies aan werkgewers stel. Die banke gaan duisende mense afle,die groot myne is reeds in die proses en letterlik honderde groter en middelslag maatskappye kyk na afleggings as 'n opsie om te oorleef. Die wisselkoers lyk sleg en beleggers bly… Lees meer »
Plaas van koop amcu albei nyne dan kan hulle mos kitaar slaan soos wat hulle vir hulle lede wil hê.
Die kaders in die vakbonde steun sosialisme, maar sodra maatskappye wat in 'n mededingende omgewing moet funksioneer stappe doen om te oorleef dan kla hulle. Jy kan nie jou brood aan twee kante gebotter hê nie.
Ons het meer Big Sixes, keisers, konings, unies, vervolgingsliggame, verontregtes, Sassasiane, werkloses, onwettige immigrante, parassiete en onvervolgde skimmels op langverlof in SA as enige ander land in die wèreld. Binnekort sal ons ook die rekord slaan vir die land wat in rekordtyd tot by die afgrond afgestorm het en trots met 'n sierlike duik, met die speel van die reènboog-volkslied, al toi-toi-einde oor die afgrond verdwyn het. Malema het nogal 'n bloedrooi roos tussen sy tande vasgebyt wat sy slim tong vir 'n oomblik tot stilte gedwing het… maar net vir 'n oomblik, toe hoor ons 'n vreemde klank…
Mnr Mathunjwa gaan lees die werkloosheid statistiek (waarskynlik erger as wat die statistiel).
Mynwerk is harde gevaarlike werk en jy wil graag vergoed word vir jou insette. MAAR enige werk is vandag meer werd as geen werk. EN as jy daarin sou slaag om myne te laat faal in sinnelose kragspeletjies is jy só aandadig soos die ANC om die land te venietig.